เก็บตกการเงิน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

สศช.ชี้ว่างงานลดต่อเนื่อง
นางสุวรรณี คำมั่น รองเลขาธิการคณะกรรมการพัฒนาการเศรษฐกิจและสังคมแห่งชาติ (สศช.) เปิดเผยว่า การจ้างงานรวมในไตรมาส 4 ปี 2552 เพิ่มขึ้นจากช่วงเดียวกันของปี 2551 ที่ 1.8% เป็นผลมาจากการฟื้นตัวของภาคการผลิต อุตสาหกรรม การก่อสร้าง และภาคบริการ โดยเฉพาะโรงแรมและภัตตาคาร โดยอัตราการว่างงานอยู่ในระดับต่ำที่ 1% และเฉลี่ยทั้งปีที่ 1.5% ซึ่งมีอัตราการจ้างงานเฉลี่ย 37.7 ล้านคน เพิ่มขึ้นจากปี 2551 ที่ระดับ 1.8% 
นอกจากนี้ ยังต้องเฝ้าระวังแนวโน้มการขาดแคลนแรงงานในอนาคตอีก 510 ปีข้างหน้า เนื่องจากสังคมไทยกำลังเข้าสู่ภาวะสังคมผู้สูงอายุอย่างรวดเร็ว ส่งผลให้กำลังคนในวัยทำงานช่วง 2025 ปี มีสัดส่วนลดลง 
กรุงไทยให้ทุนบุคคลภายนอกและพนักงาน 
นางสุมนา วงษ์กะพันธ์ รองกรรมการผู้จัดการ ผู้บริหารสายงาน สายงานทรัพยากรบุคคลและบรรษัทภิบาล ธนาคารกรุงไทย เปิดเผยว่า ในปีนี้ธนาคารมีแผนเปิดรับพนักงานใหม่จำนวนกว่า 500 อัตรา เพื่อรองรับการขยายธุรกิจและทดแทนพนักงานที่เกษียณอายุงาน นอกจากนี้ธนาคารยังได้ให้ทุนการศึกษากับบุคคลภายนอกและพนักงาน เพื่อศึกษาต่อระดับปริญญาโทในมหาวิทยาลัยชั้นนำทั้งในประเทศและต่างประเทศจำนวน 19 ทุน 
กสิกรแจ้งยืนยันธุรกรรมเงินโอนข้ามประเทศ 
นายทรงพล ชีวะปัญญาโรจน์ รองกรรมการผู้จัดการ ธนาคารกสิกรไทย เปิดเผยว่า ธนาคารกสิกรไทยออกบริการเสริมให้ผู้ใช้บริการโอนเงินระหว่างประเทศผ่านธนาคารกสิกรไทย รับทราบผลการทำธุรกรรมอย่างแม่นยำผ่านทางอีเมลและเอสเอ็มเอส พร้อมร่วมมือกับบริษัท เพย์ เน็ทเวอร์ค ผู้ให้บริการบัตรโทรศัพท์ระหว่างประเทศ โทรดี (Toll D) ออกโปรโมชันพิเศษสำหรับลูกค้าที่สมัครใช้บริการเสริมดังกล่าวภายในวันที่ 31 มี.ค. 2553 และมีรายการโอนเงินระหว่างประเทศภายในวันที่ 31 พ.ค. 2553 มีสิทธิรับค่าโทรศัพท์ทางไกลระหว่างประเทศนานสูงสุด 5 ชั่วโมง ลูกค้าผู้สนใจสมัครใช้บริการได้ที่ธนาคารกสิกรไทยทุกสาขาทั่วประเทศ